CELEX: 32015R0187
Language: lv
Date: 2015-02-06 00:00:00
Title: Komisijas Īstenošanas regula (ES) 2015/187 ( 2015. gada 6. februāris ), ar ko attiecībā uz rokas bagāžas pārbaudi groza Regulu (ES) Nr. 185/2010  Dokuments attiecas uz EEZ

7.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 31/18
            
         KOMISIJAS ĪSTENOŠANAS REGULA (ES) 2015/187
   (2015. gada 6. februāris),
   ar ko attiecībā uz rokas bagāžas pārbaudi groza Regulu (ES) Nr. 185/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1) un jo īpaši tās 4. panta 3. punktu,
   tā kā:
   
               (1)
            
            
               Neseni dati liecina, ka teroristi cenšas izveidot jaunus pašdarinātu spridzekļu slēpšanas paņēmienus, kas izstrādāti tā, lai apietu spēkā esošos ar rokas bagāžas pārbaudi saistītos aviācijas drošības pasākumus.
            
         
               (2)
            
            
               Tādēļ daži konkrēti ar Komisijas Regulu (ES) Nr. 185/2010 (2) noteikti aviācijas drošības pasākumi būtu jāgroza, lai veiksmīgāk mazinātu draudus, kas saistās ar rokas bagāžā paslēptiem pašdarinātiem spridzekļiem.
            
         
               (3)
            
            
               Ar šiem grozījumiem būtu jāprecizē tehniskās specifikācijas, ko izmantot ar sprāgstvielu atklāšanas sistēmām veiktā rokas bagāžas pārbaudē.
            
         
               (4)
            
            
               Šiem grozījumiem būtu arī jāpaver iespēja noteiktos apstākļos pārbaudīt rokas bagāžu, kurā ir pārnēsājamie datori un citas lielas elektroierīces.
            
         
               (5)
            
            
               Tādēļ būtu attiecīgi jāgroza Regula (ES) Nr. 185/2010.
            
         
               (6)
            
            
               Lai aviācijas drošības riskus samazinātu līdz minimumam, šai regulai būtu jāstājas spēkā iespējami drīz.
            
         
               (7)
            
            
               Šajā regulā paredzētie pasākumi ir saskaņā ar Civilās aviācijas drošības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 185/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas. To piemēro no 2015. gada 1. marta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 6. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 97, 9.4.2008., 72. lpp.
   
   
      (2)  Komisijas 2010. gada 4. marta Regula (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 55, 5.3.2010., 1. lpp.).
   
      PIELIKUMS
      Regulas (ES) Nr. 185/2010 pielikumu groza šādi:
      
                  1)
               
               
                  pielikuma 4. nodaļu groza šādi:
                  
                              a)
                           
                           
                              pielikuma 4.1.2.1. punktu aizstāj ar šādu:
                              
                                          “4.1.2.1.
                                       
                                       
                                          Ja vien rokas bagāžu nav paredzēts pārbaudīt ar sprāgstvielu atklāšanas sistēmas (EDS) iekārtu, kas atbilst standartam C2 vai augstākam standartam, pārnēsājamos datorus un citas lielas elektroierīces pirms pārbaudes izņem no rokas bagāžas un pārbauda atsevišķi.”
                                       
                                    ;
                           
                        
                              b)
                           
                           
                              pielikuma 4.1.2.8. punktu aizstāj ar šādu:
                              
                                          “4.1.2.8.
                                       
                                       
                                          Ja vien rokas bagāža nav pārbaudīta ar standartam C2 vai augstākam standartam atbilstošu EDS iekārtu, ja izrādās, ka bagāžā atrodas liela elektroierīce, bagāžu bez šīs ierīces pārbauda atkārtoti un šo ierīci pārbauda atsevišķi.”
                                       
                                    ;
                           
                        
            
                  2)
               
               
                  12. nodaļā pievieno šādu 12.4.2.7. līdz 12.4.2.9. punktu:
                  
                              “12.4.2.7.
                           
                           
                              Visas EDS iekārtas, kas paredzētas rokas bagāžas pārbaudīšanai, atbilst vismaz standartam C1.
                           
                        
                              12.4.2.8.
                           
                           
                              Visas EDS iekārtas, kas paredzētas tādas rokas bagāžas pārbaudīšanai, kurā ir pārnēsājamie datori un citas lielas elektroierīces, atbilst vismaz standartam C2.
                           
                        
                              12.4.2.9.
                           
                           
                              Visas EDS iekārtas, kas paredzētas tādas rokas bagāžas pārbaudīšanai, kurā ir pārnēsājamie datori un citas lielas elektroierīces un LAG, atbilst vismaz standartam C3.”